PolyAgent/wiki_georgian_en_parallel_20231101 huggingface dataset:
ამერიკის შეერთებული შტატების მოქალაქეობა

ამერიკის შეერთებული შტატების მოქალაქეობა — პიროვნების პოლიტიკური და იურიდიული სტატუსი, რომლის დროსაც მის უფლებებს იცავს ამერიკის შეერთებული შტატების კონსტიტუცია, ხოლო მას იმავე კონსტიტუციით განსაზღვრული ვალდებულებები გააჩნია აშშ-ის მიმართ.
ამერიკის შეერთებული შტატების მოქალაქე ავტომატურად ხდება ნებისმიერი აშშ-ის დაქვემდებარებაში მყოფ ტერიტორიაზე დაბადებული ინდივიდი (აშშ-ის 50 შტატის და კოლუმბიის ოლქის გარდა იგულისხმება აშშ-ის სხვა ტერიტორიებიც: პუერტო-რიკო, გუამი, ჩრდილოეთ მარიანას კუნძულები, ვირჯინის კუნძულები და სხვ.). ინდივიდის ნატურალიზაციისთვის უნდა დაიცვას შემდეგი პუნქტები:
ინდივიდის ასაკი უნდა აღემატებოდეს 18 წელს (ეს პუნქტი არ მოქმედებს, თუ ინდივიდის ერთ-ერთი მშობელი უკვე არის აშშ-ის მოქალაქე).
ინდივიდს უნდა ჰქონდეს ნაცხოვრები აშშ-ში ხუთი წლის განმავლობაში მუდმივი მაცხოვრებლის სტატუსით (თუ ინდივიდის ცოლი ან ქმარი აშშ-ის მოქალაქეა, ეს დრო სამ წლამდე მცირდება).
ინდივიდი უნდა ფლობდეს „მაღალ მორალურ თვისებებს“.
ინდივიდმა უნდა წარმატებით ჩააბაროს ტესტი ინგლისური ენის და აშშ-ის ისტორიის ცოდნის დასამტკიცებლად.
ინდივიდმა უნდა დადოს აშშ-ის ერთგულების ფიცი.
სქოლიო
აშშ
ამერიკის შეერთებული შტატების მოქალაქეობა
კანონმდებლობა მოქალაქეობის შესახებ
სისხლის მიმოქცევის სისტემა

სისხლის მიმოქცევის სისტემა — ცხოველური ორგანიზმების (მათ შორის ადამიანის) სხეულის იმ ნაწილების ერთობლიობა, რომლებითაც ხორციელდება სისხლის მიმოქცევა. ცხოველთა ევოლუციის ადრეულ საფეხურებზე სისხლის მიმოქცევის სისტემის ფუნქციას ასრულებდა ე. წ. გასტროვასკულარული სისტემა მომნელებელი სისტემის ფუნქციასთან ერთად (ნაწლავღრუიანები); შემდეგ ცირკულაცია ხორციელდებოდა სხეულის პირველადი ღრუს ამომვსებ ქსოვილში (პარენქიმა) არსებული ნაპრალებისა და ღრუების (ლაკუნები და სინუსები) მეშვეობით, რომლებშიც მოძრაობს ქსოვილური სითხე (ბრტყელი ჭიები). ამ ნაპრალებმა თანდათანობით შეიძინეს საკუთარი კედელი და იქცნენ სისხლძარღვებად, რომლებიც უკვე ნამდვილ სისხლის მიმოქცევის სისტემას შეადგენდნენ. ცხოველთა ნაწილს (ჭიების უმრავლესობა, მოლუსკები, ფეხსახსრიანები, კანეკლიანები, უმდაბლესი ქორდიანები და სხვა) სისხლძარღვები ეხსნება უშუალოდ ქსოვილებსა და ორგანოთა შორის. ამის გამო სისხლის მიმოქცევის სისტემაში სისხლისა და ქსოვილური სითხის ნარევი (ჰემოლიმფა) ცირკულირებს (ღია სისხლის მიმოქცევის სისტემა); მეორე ნაწილს სისხლძარღვები ერთმანეთთან დაკავშირებული აქვთ კაპილარების წნულებით, რის გამოც სისხლი იზოლირებულია ქსოვილური სითხისაგან, აღარსად ერევა მას და მისი კავშირი ქსოვილებთან დიფუზიით ხორციელდება (დახშული სისხლის მიმოქცევის სისტემა). თავდაპირველად სისხლის მიმოქცევის სისტემაში ჰემოლიმფისა და სისხლის ცირკულაცია მიმდინარეობდა პასიურად — სხეულის მოძრაობისას მისი ცალკეული ნაწილების შეკუმშვა-მოდუნებით. შემდეგ იგი გააქტიურდა, თვით სისხლძარღვთა კედელში გაჩნდა კუნთოვანი შრეები და მათმა ცალკეულმა უბნებმა შეიძინა პულსაციის უნარი, თანაც, სისხლძარღვებში განვითარდა სპეციალური სარქველები, რაც უზრუნველყოფდა სისხლისა და ჰემოლიმფის მხოლოდ ერთი მიმართულებით დენას. შემდეგ სისხლის მამოძრავებელი ფუნქცია დაეკისრა მხოლოდ ერთ-ერთ მთავარ სისხლძარღვს, ბოლოს კი მის მხოლოდ ერთ უბანს, რომელიც პროგრესულად განვითარდა და ჩამოყალიბდა გული. გულის წარმოქმნას თან დაერთო სისხლის მამოძრავებელი სისტემის დიფერენცირება არტერიულ სისტემად, რომელსაც შეადგენდნენ არტერიები და ვენურ სისტემად, რომელსაც ვენები ქმნიან. სისხლძარღვების ერთობლიობას, რომლითაც სისხლი გულიდან გადის და იქვე ბრუნდება, სისხლის მიმოქცევის წრეები ეწოდება. ფილტვებით მსუნთქავ ცხოველებს აქვთ 2 წრე — დიდი (მთელი სხეულისათვის) და მცირე (ფილტვებისათვის); დანარჩენებს კი მხოლოდ დიდი წრე გააჩნიათ. დიდი წრით გულში ვენური სისხლი მიდის, მცირე წრით არტერიული; ამიტომაც თუ გული არაა გაყოფილი არტერიულ და ვენურ ნაწილებად (მაგ., აფიბიებში), მასში სისხლი შერეულია.
ლიტერატურა
გულ-სისხლძარღვთა სისტემა
ურვა

ურვა — სოფელი აზერბაიჯანში, გუსარის რაიონში. მოსახლეობის რაოდენობა — 2 472 კაცი.
რესურსები ინტერნეტში
გუსარის რაიონის სოფლები
Lasioglossum kabetiellum

Lasioglossum kabetiellum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1945 წელს.
იხილეთ აგრეთვე
Lasioglossum-ის სახეობების სია
სქოლიო
kabetiellum
აღანუსი

აღანუსი — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
რესურსები ინტერნეტში
სქოლიო
ლაჩინის რაიონის სოფლები
ოჰრინჩა

ოჰრინჩა — სოფელი მოლდოვაში, კრიულენის რაიონში. მდებარეობს ზღვის დონიდან 36 მეტრზე. 2004 წლის მონაცემებით, მოსახლეობა 1 012 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
კრიულენის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
კრიულენის რაიონის სოფლები
ანდრიევო-ივანოვე

ანდრიევო-ივანოვე — სოფელი უკრაინაში. მდებარეობს ოდესის ოლქის როზდილნის რაიონში. 2013 წელს სოფლის მოსახლეობა 184 კაცს შეადგენდა.
რესურსები ინტერნეტში
სოფლის ამინდი
როზდილნის რაიონის სოფლები
სოლონოპოლი

სოლონოპოლი — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სერტოინს-სეარენსისის მეზორეგიონს.
2010 წლის მონაცემებით, მოსახლეობა 17 657 ადამიანს შეადგენდა. ფართობი 1 536.158 კმ²-ია. მოსახლეობის სიმჭიდროვე 11.49 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
სეარის შტატის მუნიციპალიტეტები
ლაღიჩის ისტორიულ-ეთნოგრაფიული მუზეუმი

ლაღიჩის ისტორიულ-ეთნოგრაფიული მუზეუმი — დაარსდა 1985 წელს. განლაგებულია აზერბაიჯანის ისმაილის რაიონში. მუზეუმის მთავარი მცველი არის მაარიფ აღამეშედი ოღლი ალიევი.
მუზეუმი გაიხსნა 1985 წელს. დასაწყისში იგი მიეკუთვნებოდა ისტორიულ-ეთნოგრაფიული ნაკრძალის შემადგენლობაში, ხოლო 1992 წლიდან დაიწყო დამოუკიდებლად ფუნქციონირება, როგორც დამოუკიდებელმა ობიექტმა. მუზეუმის ექსპოზიცია მოიცავს 1000 ექსპონატზე მეტს. თვითონ მუზეუმი განლაგებულია შენობაში, რომელიც ცნობილია ლაღიჩში „აღოლუს მეჩეთ“-ად, რომელიც აშენდა 1914 წელს.
აზერბაიჯანის მუზეუმები
ლასპაულესი

ლასპაულესი — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის რიბაგორსის კომარკის შემადგენლობაში. ფართობი — 81,60 კმ². მოსახლეობა — 205 კაცი (2020 წ.).
იხილეთ აგრეთვე
უესკის მუნიციპალიტეტები
რესურსები ინტერნეტში
ლასპაულესის მუნიციპალიტეტის ოფიციალური საიტი
Gran Enciclopedia Aragonesa - ლასპაულესი
სქოლიო
უესკის მუნიციპალიტეტები
Lasioglossum solisortus

Lasioglossum solisortus — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1994 წელს.
იხილეთ აგრეთვე
Lasioglossum-ის სახეობების სია
სქოლიო
solisortus
German Masters

German Masters — სნუკერის პროფესიონალური ტურნირი. 1995/96—1997/98 წლების სეზონებზე იყო რეიტინგული (ანაცვლებდა ტურნირ European Open-ს) და ეწოდებოდა German Open (გერმანიის ღია ჩემპიონატი). შემდეგ სეზონზე, 1998/99 წლებში, German Masters-ის სახელით ტურნირი უკვე არარეიტინგული იყო, მოგვიანებით კი 10 წელზე მეტი ხნის განმავლობაში საერთოდ შეწყვიტა არსებობა. მხოლოდ 2010/11 წლების სეზონზე ტურნირი განახლდა სახელწოდებით German Masters და მიიღო რეიტინგული ტურნირის სტატუსი.
გამარჯვებულები
რესურსები ინტერნეტში
კრის ტერნერის არქივი: ტურნირი German Open
სქოლიო
German Masters
გიორგი დერმანოვსკი

გიორგი დერმანოვსკი
გიორგი დიმიტრის ძე დერმანოვსკი (დ. 11 მარტი, 1924, ქ. სოხუმი, — გ. 26 მარტი, 1944, ნიკოლაევი, უკრაინის სსრ) — საბჭოთა კავშირის გმირი (19 აპრილი, 1945, სიკვდილის შემდეგ), მატროსი.
საბჭოთა არმიაში მსახურობდა 1942 წლიდან. მეორე მსოფლიო ომში იყო შავის ზღვის ფლოტის საზღვაო ქვეითების 384-ე ბატალიონის მეავტომატე. მონაწილეობდა და დაიღუპა ბრძოლაში ქ. ნიკოლაევის განთავისუფლებისათვის, რისთვისაც მიენიჭა გმირის წოდება.
ლიტერატურა
დაბადებული 11 მარტი
დაბადებული 1924
გარდაცვლილი 26 მარტი
გარდაცვლილი 1944
სოხუმში დაბადებულები
საბჭოთა კავშირის გმირები საქართველოდან
ტონგა 2012 წლის ზაფხულის ოლიმპიურ თამაშებზე

ტონგა 2012 წლის ზაფხულის ოლიმპიურ თამაშებზე
ტონგამ ზაფხულის ოლიმპიურ თამაშებზე მერვედ 2012 წელს, დიდი ბრიტანეთის დედაქალაქ ლონდონში იასპარეზა. ქვეყანა თამაშებზე 2 სპორტის სახეობაში, სამი სპორტსმენით იყო წარმოდგენილი. ქვეყანამ თამაშებზე მედლის მოპოვება ვერ შეძლო.
რესურსები ინტერნეტში
სპორტული ბმულები
ქვეყნები 2012 წლის ზაფხულის ოლიმპიურ თამაშებზე
ტონგა ზაფხულის ოლიმპიურ თამაშებზე
რატი

რატი
საკუთარი სახელი რატი შეიძლება აღნიშნავდეს ერთ-ერთ შემდეგ პიროვნებათაგანს:
რატი I სურამელი
რატი II სურამელი
რატი I
რატი IV
რატი თორდია
რატი წინამძღვრიშვილი
ქაინდის მყინვარი

ქაინდის მყინვარი — ხეობის ტიპის მყინვარი ცენტრალურ ტიან-შანში, ყირგიზეთში. სიგრძე 25,8 კმ, ფართობი 107,4 კმ². მყინვარის ბოლო მდებარეობს 3400 მ სიმაღლეზე, ხოლო უმაღლესი ნაწილი 5720 მ-ზე. კვების არე იკავებს ორ ფართო ცირკს. ფირნის ხაზი მდებარეობს ზღვის დონიდან 4440 მ-ზე. ქაინდის მყინვარი დასაბამს აძლევს მდინარე სარი-ჯაზის შენაკადს — ქაინდის. მყინვარი პულსაციური კლასისაა, ახასიათებს უკუსვლა.
სქოლიო
ყირგიზეთის მყინვარები
ლავროვსკაია (ვოლოგდის ოლქი)

ლავროვსკაია (ვოლოგდის ოლქი)
ლავროვსკაია — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ილინსკოეს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
ლავროვსკაია — ვოლოგდის ოლქის დასახლებული პუნქტების რეესტრი
სქოლიო
ხაროვსკის რაიონის დასახლებული პუნქტები
Camponotus reticulatus imparilis

Camponotus reticulatus imparilis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
ბაქოს ალექსანდრე ნეველის საკათედრო ტაძარი

ბაქოს ალექსანდრე ნეველის საკათედრო ტაძარი
ალექსანდრე ნეველის ტაძარი (აზერ. Aleksandr Nevski Başkilsəsi) — 1898 წელს აგებული, ბაქოს უდიდესი მართლმადიდებლური ტაძარი, რომელიც საბჭოთა კავშირის მმართველთა მითითებით 1936 წელს დაანგრიეს.
საკათედრო ტაძარი გერმანელი არქიტექტორის რობერტ მარფელდის პროექტითა და ალექსანდრე III-ისა და ნიკოლოზ ცესარევიჩის პატრონაჟით აშენდა. სამუშაოებს მარფელდის თანაშემწე იოსებ გოსლავსკი ხელმძღვანებლობდა. მონასტერი გარეგნულად მოსკოვის ვასილი ნეტარის ტაძარს, ხოლო შიდა მხრიდან მოსკოვის მაცხოვრის ტაძარს ჰგავდა. ალექსანდრე ნეველის ტაძარი ბაქოს მართლმადიდებლური სასულიერო ცხოვრების ცენტრი იყო.
ისტორია
1882 წლის 9 ნოემბერს ბაქოს საქალაქო საბჭოს სხდომაზე დასმული იქნა საკითხი მუსლიმური სასაფლაოს ბაქოში გადატანის შესახებ ამ ადგილზე მართმადიდებლური ტაძრის ასაშენებლად. მოცემული გადაწყვეტილება გაეგზავნათ სახელმოხვეჭილ მუსულმანებს, რასთან დაკავშირებითაც საბჭოს მიერ მიღებული იქნა მუსლიმური სასაფლაოს შემოღობვისა და ტაძრისათვის უფრო შესაფერისი ადგილის მოძიების დადგენილება. მიუხედავად ამისა, ტაძრის მშენებლობა მაინც ძველი მუსლიმური სასაფლაოს ადგილზე დაიწყო. თუმცა, 1888 წელს საძირკველისათვის საჭირო ორმოს ამოთხრისას აღმოჩენილი იქნა ძველი საფლავები ქვის ყუთების სახით, რომლებიც განლაგებულნი იყვნენ რამდენიმე რიგად, ერთიმეორეზე დალაგებული. 1883 წლის 8 ოქტომბერს ბაქოში იმპერატორ ალექსანდრე III-ისა და უფლისწული ნიკოლოზის თანდასწრებით შედგა ბაქოს ტაძრის საფუძვლის ჩაყრის სადღესასწაულო ცერემონია. შემდეგ ტაძარს ალექსანდრე ნეველის სახელი ეწოდა. ტაძრის მომავალი სახის ნიმუშის ფუნქცია ახალი ათონის მონასტერმა შეასრულა, რომლის ავტორიც აკადემიკოსი რობერტ მარფელდი იყო. რუსეთის იმპერიის იმპერატორის ალექსანდრე III-ის მიერ სწორედ მარფელდი იქნა დანიშნული მომავალი მონასტრის მთავარ არქიტექტორად. სამუშაოების წარმოება კი დაევალა იოსეფ გოსლავსკის.
XIX საუკუნის 90-იანი წლების დასაწყისში იმპერატორმა გამოუშვა ასიგნაცია ტაძრის მოსაწყობად. თუმცა მშენებლობას სახსრები არ ყოფნიდა ასეთი დიდებული ტაძრის ასაშენებლად, ამიტომ არასაკმარი 200 ათასი ოქროს მანეთი იქნა შეგროვილი ბაქოს მოქალაქეთა მიერ. 100 ათას მანეთამდე კი მუსლიმებმა შესწირეს.
კომუნისტებმა ტაძარი 1936 წელს, საბჭოთა ხელისუფლების ბრძანებით დაანგრიეს. დღეს მის ადგილას აზერბაიჯანელი მომღერლის, ბულ-ბულის სახელობის მუსიკალური სკოლა და ბაქოს 189-ე და 190-ე სკოლები მდებარეობს.
ლიტერატურა
რესურსები ინტერნეტში
ბაქოს ალექსანდრე ნეველის საკათედრო ტაძარი
სქოლიო
აზერბაიჯანის კათედრალები
აზერბაიჯანის მართლმადიდებლური ტაძრები
დანგრეული ტაძრები
მეექვსე ჯვაროსნული ლაშქრობა

მეექვსე ჯვაროსნული ლაშქრობა — საღვთო რომის იმპერიის იმპერატორ ფრიდრიხ II შტაუფენის ლაშქრობა 1228-1229 წლებში.
ფრიდრიხ II და რომის პაპი
1225 წელს ფრიდრიხ II დაქორწინდა ჟან ბრიენელისა (იერუსალიმის ნომინალური მმართველი) და მარია მონტფერატელის ქალიშვილ იოლანდა იერუსალიმელზე (აგრეთვე მოიხსენიებენ, როგორც — იზაბელა). ფრიდრიხმა იერუსალიმის სამეფო ტახტზე პრეტენზიები გამოთქვა და სცადა მისი ხელში ჩაგდება. 1227 წელს რომის პაპი გრიგოლ IX გახდა. ფრიდრიხ II და მისი არმია იტალიის ქალაქ ბრინდიზიდან აკოში გადავიდა. თუმცა ეპიდემიის გამო, მალევე იტალიაში დაბრუნდა. გრიგოლ IX-მ გამოიყენა ეს შესაძლებლობა ფრიდრიხი განეკვეთა ეკლესიისგან, საღვთო ფიცის გატეხის ბრალდებით, თუმცა ეს ყველაფერი მხოლოდ საბაბი იყო, რადგან პაპებისა და ფრიდრიხის დაპირისპირება, ძალაუფლების მოპოვების გამო მრავალი წელია გრძელდებოდა.
გრიგოლ IX-ს თქმით ფრიდრიხის ეკლესიისგან მოკვეთის მიზეზი, იმპერატორის მეხუთე ჯვაროსნულ ლაშქრობაში მონაწილეობაზე თავშეკავება გახდა. მართალია საღვთო რომის იმპერიის იმპერატორი ფრიდრიხ II შტაუფენი ჩართული იყო მეხუთე ჯვაროსნულ ლაშქრობაში. მან გერმანიიდან ჯარები გაგზავნა ჯვაროსნების დასახმარებლად, თუმცა არმიას სათავეში თვითონ არ ჩაუდგა.
ფრიდრიხმა სცადა პაპთან მოლაპარაკება, თუმცა ვერას გახდა და 1228 წელს სირიაში გაემგზავრა და მიუხედავად ეკლესიისგან მოკვეთისა, იმავე წლის სექტემბერში აკოში ჩავიდა. მალე, ფრიდრიხ II-მ გადაწყვიტა გაეგრძელებინა ჯვაროსნული ლაშქრობების სერია და წმინდა მიწისთვის მეექვსე ლაშქრობა წამოეწყო.
ჯვაროსნული ლაშქრობა
იმის ნაცვლად, რომ პირდაპირ წმინდა მიწისკენ გამგზავრებულიყო, ფრიდრიხ II ჩავიდა კვიპროსში. ლაშქრობა დაიწყო 1228 წელს. ფრიდრიხ II-მ წმინდა მიწაზე აღადგინა იაფას სიმაგრე და 1229 წლის თებერვალში ეგვიპტის სულთან ალ-კამილთან დადო შეთანხმება. იმავე წლის მარტში ფრიდრიხი შევიდა იერუსალიმში, ხოლო მაისში დატოვა წმინდა მიწა. ფრიდრიხმა მიზანს არა ომით, არამედ დიპლომატიური საშუალებებით მიაღწია: მან მუსლიმანებთან დადო ხელშეკრულება, რომლის მიხედვითაც ქრისტიანებმა იერუსალიმი უბრძოლველად ჩაიბარეს.
მაჰმადიანი ჟამთააღმწერელი აღნიშნავდა, რომ ერთხელ მუეძინი მინარეთიდან, რომელიც ფრიდრიხის ბანაკთან ახლოს იყო, მოუხმობდა მუსლიმანებს სალოცავად, სულთანმა მოკავშირეობის პატივსაცემად, ქვეშევრდომებს სთხოვა შეეჩერებინათ მოლა, თუმცა ამას ფრიდრიხი შეეწინააღმდეგა. ამ ფაქტმა ქრისტიანული სამყარო ფრიდრიხს კიდევ ერთხელ დაუპირისპირა.
ფრიდრიხის წასვლის შემდეგ, მის წარმომადგენლებს ფრანგი რაინდები დაუპირისპირდნენ. მომდევნო 15 წლის განმავლობაში იერუსალიმის სამეფო ომებმა მოიცვა.
საბოლოოდ, 1244 წელს თურქმენულმა ცხენოსნთა არმიამ აიღო იერუსალიმი და ღაზას სიახლოვეს განლაგებული ქრისტიანული არმია გაანადგურა.
ჯვაროსნებმა იერუსალიმი 1244 წელს დაკარგეს.
რესურსები ინტერნეტში
The Crusades Wiki
ჯვაროსნული ლაშქრობები
მეექვსე ჯვაროსნული ლაშქრობა
XIII საუკუნის ომები
Valle de Hecho

Valle de Hecho (Val d'Echo in Aragonese language) is a municipality located in the province of Huesca, Aragon, Spain. According to the 2004 census (INE), the municipality has a population of 984 inhabitants.
Villages
Siresa
Embún
Urdués
Santa Lucía
Siresa.
See also
Jacetania
Abbey of San Pedro de Siresa
Rosario Ustáriz Borra
References
Municipalities in the Province of Huesca
აგრარული რეფორმები

აგრარული რეფორმები — მიწათმფლობელობისა და მიწათსარგებლობის სისტემის გარდაქმნა.
აგრარული რეფორმის აუცილებლობასა და ხასიათს განაპირობებს ქვეყნის ეკონომიკური და პოლიტიკური განვითარების მოთხოვნები, მიწისათვის გლეხთა მთავარი მოძრაობა, ქვეყნის სოციალურ-ეკონომიკური პირობების ერთობლიობა, კლასობრივ ძალთა თანაფარდობა, სახელმწიფო ძალაუფლების ფორმა და ა. შ. დასავლეთ ევროპის ქვეყნებში აგრარული რეფორმა განხორციელდა XVII-XIX საუკუნეებში ბურჟუაზიული რევოლუციების პერიოდში. ამ რევოლუციებმა ზოგან მთლიანად მოსპო ფეოდალურ ურთიერთობათა გადმონაშთები და გზა გაუხსნა სოფლის მეურნეობის კაპიტალისტურ განვითარებას, ზოგან კი აუცილებელი გახდა გადმონაშთების ლიკვიდაციისათვის აგრარული რეფორმის გატარება თვით კაპიტალიზმის განვითარების პროცესში. აღმოსავლეთისა და ცენტრალური ევროპის ბევრ ქვეყანაში აგრარული რეფორმა განხორციელდა „ზემოდან“, გაბატონებული კლასების ინტერესების შესაბამისად, მაგალითად, 1807-1811 წლების რეფორმა პრუსიაში, 1864 წლის რეფორმა რუმინეთში, 1861 წლის საგლეხო რეფორმა რუსეთში; პეტრე სტოლიპინის აგრარული რეფორმა (1906-1916) რუსეთში. ანალოგიური პრინციპით გატარდა 1864 წელს საგლეხო რეფორმა საქართველოში. აგრარული რეფორმა, რომელიც გატარდა მეფის რუსეთში გლეხთა რევოლუციური გამოსვლების შედეგად, აგრეთვე პირველი მსოფლიო ომის შემდეგ ცენტრალური და სამხრეთ-აღმოსავლეთ ევროპის ზოგიერთ ქვეყანაში გატარაებულ ანალოგიურ რეფორმებს არ გამოუწვევია აგრარული წყობილების არსებითი შეცვლა. მათ მხოლოდ რამდენადმე შეზღუდეს მემამულური მიწათმფლობელობა და ხელი შეუწყვეს მდიდარი გლეხური მეურნეობის განვითარებას. ამასთან მიწა ძვირად ფასობდა და გლეხობის დიდი ნაწილს არ შეეძლო მათი შეძენა. პეტრე სტოლიპინის აგრარული რეფორმა ასევე ხელს უწყობდა კაპიტალიზმის განვითარებას მიწათმოქმედებაში. იგი მიზნად ისახავდა გლეხობის თემური მიწათმფლობელობის ლიკვიდაციას, კულაკური მეურნეობის, როგორც თვითმპყრობლობის სოციალური დასაყრდენის განმტკიცებას, ფეოდალური ლატიფუნდიების შენარჩუნებას.
საქართველოში 1864 წლის რეფორმამ გლეხს მიანიჭა პირადი თავისუფლება და უფლება მისცა გამოესყიდა თავისივე დამუშავებული მიწის ნაკვეთი. რეფორმა ბურჟუაზიური ხასიათისა იყო და გზას უხსნიდა კაპიტალიზმის განვითარებას საქართველოს სოფლის მეურნეობაში.
სხვადასხვა დროს რუსეთში აგრარული საკითხი პერიოდული განხილვის საგანი იყო. ერთ-ერთი აქტიუირი ცვლილებები 1917 წლის ოქტომბრის რევოლუციის შემდეგ დაიწყო. სრულიად რუსეთის საბჭოების II ყრილობამ მიიღო დეკრეტი მიწის შესახებ, რომლითაც გაუქმდა მიწის მემამულური საკუთრება და იგი საყოველთაო სახელმწიფო საკუთრებად გამოცხადდა. მიწათსარგებლობის სისტემა განსაზღვრა სრულიად რუსეთის ცაკმა 1918 წლის 9 თებერვლის დეკრეტით „მიწის სოციალიზაციის შესახებ“.
ლიტერატურა
აგრარული პოლიტიკა
მიწის რეფორმა
კარენ მურადიანი

კარენ მურადიანი (დ. 1 ნოემბერი, 1992, გიუმრი, სომხეთი) — სომეხი ფეხბურთელი. პოზიციით ნახევარმცველი. ამჟამად იგი თამაშობს სომხეთის საფერბურთო პრემიერლიგის გუნდ შირაკში.
კარიერა
საკლუბო
კარენ მურადიანი დაიბადა გიუმრში. ერთი წლის ასაკში ის და მისი ოჯახი საცხოვრებლად რუსეთში გადავიდა. მურადიანმა ფეხბურთის ყურება ტელევიზორში დიაიწყო. მას თანდათან უფრო მოსწონდა სპორტის ეს სახეობა და 7 წლის უკვე ასაკში სურდა ფეხბურთელი გამხდარიყო. ორი წლის შემდეგ იგი შევიდა პირველ საფეხბურთო სკოლაში, „CYSS Mytischi“-ში. ახალგაზრდულ კარიერაში მან 3 გუნდი შეიცვალა. მათგან ბოლო იყო „SDUSHOR ლაბორ რევერვისი“. 2008 წელს კლუბში ნაჩვენები შედეგით, მურადიანი შეუერთდა მოსკოვში არსებულ გუნდს და რუსეთის ეროვნული საფეხბურთო ლიგის მეორე ადგილი დაიკავა.
შემდგომ პერიოდში კარენ მურადიანი საცხოვრებლად მშობლიურ გიუმრიში დაბრუნდა; აქ იგი შეხვდა კლუბ შირაკის წარმომადგენლებს. ამის შემდეგ, იგი კლუბში სათამაშოდ მიიწვიეს, ხოლო მოგვიანებით კონტრაქტი გაუფორმეს. 2011 წლის 24 ივლისს შედგა მისი დებიუტი კლუბში (მიკა ერევანის წინააღმდეგ). მან ხსენებული თამაში სასტარტო შემადგენოლობაში დაიწყო, თუმცა მე-60 წუთზე არმან მარგარიანმა შეცვალა იგი. მისი დებიუტი გუნდის დამარცხებამ გადარჩრდილა: მათ ანგარიშით 1:4 წააგეს. მისი დებიუტი სომხეთის თასზე მომდევნო სეზონში შედგა. 2011 წლის 20 ნოემბერს, შირაკს საშინაო მოედანზე ბანანცის წინააღმდეგ ჰქონდა შეხვედრა დაგეგმილი; საბოლოოდ შეხვედრა შირაკის მინიმალური ანგარიშით გამარჯვებით (2:1) დასრულდა. მურადიანი შეხვედრაში 73-ე წუთზე შემოვიდა (ჩაანაცვლა გრაჩევ მნაცაკანიანი). ამ თასზე შირაკმა ფინალამდე მიაღწია, თუმცა შემდგომ იმპულსთან ანგარიშით 1:0 დამარცხდა. მურადიანმა ეს მატჩი მთლიანად ითამაშა და მოიგო 2011-12 წლების სომხეთის თასის მედალი.
2017 წელსმურადიანი შვედეთის კლუბ მალიბერ მალბერგეტსიში გადავიდა.
2017 წლის დეკემბერში მან ალაშკერტი დატოვა. 2018 წლის სექტემბერს იგი შირაკს შეუერთდა.
საერთაშორისო
კარენ მურადიანის დებიუტი სომხეთის ეროვნულ საფეხბურთო ნაკრებში შედგა 2013 წლის 5 თებერვალს, ვალენსიაში (საფრანგეთში) ლუქსემბურგის წინააღმდეგ გამართულ მეგობრულ შეხვერდაში. მას ნაკრების მაისურით 4 თამაში აქვს ჩატარებული.
პირადი ცხოვრება
მისი მშობლები - რაფიკი და სატიკი დაქორწინებულები არ იყვნენ. თავისუფალ დროს მას უყვარს მუსიკის მოსმენა, მეგობრებთან ერთად ყოფნა ან დროის გატარება ინტერნეტში. კარენ მურადიანი ფლობს სომხურ, რუსულ და ინგლისურ ენებს.
სქოლიო
დაბადებული 1 ნოემბერი
დაბადებული 1992
სომეხი ფეხბურთელები
კუსკატლანი

კუსკატლანი — კოლუმბამდელი პერიოდის სახელმწიფო თანამედროვე სალვადორის ტერიტორიაზე, მდინარე პასიდან მდინარე ლემპამდე.
კუსკატლანი ტოლტეკების მიწიდან გადმოსახლებული ნაუატლის ენაზე მოსაუბრე მოსახლეობის მიერ IX - X სს. მიჯნაზე დაარსდა. კულტურულად ისინი წარმოადგენდნენ ადრეული აცტეკური და მაიას კულტურების ნაზავს.
კუსკატლანი საბოლოოდ, 1524 წელს პედრო დე ალვარადოს ჯარმა დაიპყრო. კუსკატლანის მაცხოვრებლების თანამედროვე შთამომავლები პიპილები არიან.
ხელნაწერები, კოდექსები და სხვ. არ შემორჩენილა, თუმცა ესპანელი მემატიანეები — ხუაროსი, პალასესი, ლოსანი და სხვები — ამტკიცებენ, რომ ისინი არსებობდა.
კუსკატლანის მმართველები
კუაჩიმიკინი (Cuachimicín)
ტუტეკოციმიტი (Tutecotzimit)
პილგუანსიმიტი (Pilguanzimit)
ტონალტუტი (Tonaltut)
ატლაკატლი (Atlacatl) (? – 1528)
რესურსები ინტერნეტში
Señorío de Cuzcatlán
Museo arqueológico digital: los pipiles
Fuerza Armada precolombina de El Salvador
Historia precolombina de El Salvador
Museo arqueológico digital: Crónica de Diego García Palacios
Proyecto Cihuatán
აცტეკები
მესოამერიკის არქეოლოგიური კულტურები
სალვადორის ისტორია
არქეოლოგია სალვადორში
იულიუს პაიერი

იულიუს პაიერი (დ. 2 სექტემბერი, 1841 — გ. 19 აგვისტო, 1915) — ავსტრიელი არქტიკის მკვლევარი, კარტოგრაფი, მთამსვლელი, მხატვარი. სამხედრო აკადემიის პროფესორი. 1872-1874 წლებში კარლ ვაიპრეხტთან ერთად ხელმძღვანელობდა ექსპედიციას გემზე „ტეგეტჰოფი“, რომლის შედეგად აღმოჩენილი იქნა ფრანც-იოსების მიწა. ეს მოგზაურობა მან აღწერა წიგნში „725 დღე არქტიკის ყინულებში“. დიდი წვლილი შეიტანა ალპური მხარეების შესწავლის საქმეში. 1862 წლიდან გატაცებული იყო ალპინიზმით. მისი სახელობისაა კუნძული, მყინვარი, მთა.
რესურსები ინტერნეტში
დაბადებული 2 სექტემბერი
დაბადებული 1841
გარდაცვლილი 19 აგვისტო
გარდაცვლილი 1915
ავსტრიელი მოგზაურები
Safe from Harm (სიმღერა)

Safe from Harm (სიმღერა)
„Safe from Harm“ — ინგლისური ტრიპ-ჰოპ ჯგუფ Massive Attack-ის მესამე სინგლი და პირველი სიმღერა 1991 წლის სადებიუტო სტუდიური ალბომიდან Blue Lines. ვოკალურ პარტიას ასრულებენ შარა ნელსონი და რობერტ დელ ნაია. გამოყენებულია სემპლები სიმღერებიდან „Stratus“ (ბილი კობემი), „Hameleon“ (ჰერბი ჰენკოკი) და „Looking Back“ (ჯონ უოტსონი).
სიმღერების სია
„Safe from Harm“ (რადიოს ვერსია) – 4:28
„Safe from Harm“ (12" ვერსია) – 6:57
„Safe from Harm“ (7" ვერსია) – 4:28
„Safe from Harm“ (Perfecto Mix) – 8:09
„Safe from Harm“ (Just a Dub) (სტივ სმითი) – 3:14
„Safe from Harm“ (Just a Groove Dub) (სტივ სმითი) – 3:18
ჩარტები
რესურსები ინტერნეტში
მუსიკალური ვიდეო YouTube-ზე
სიმღერის ტექსტი
Discogs
MASSIVEATTACK.IE song info entry on Safe from Harm
სქოლიო
1991 წლის სინგლები
Massive Attack-ის სიმღერები
აქსისი (მრავალმნიშვნელოვანი)

აქსისი (მრავალმნიშვნელოვანი)
საკუთარი სახელი აქსისი შეიძლება აღნიშნავდეს:
აქსისი — ძუძუმწოვარი ცხოველი;
აქსისი — კისრის მეორე მალა;
აქსისი — სამშენებლო კომპანია საქართველოში;
შელი უინტერსი

შელი უინტერსი (დ. 18 აგვისტო, 1920, სენტ-ლუისი — გ. 14 იანვარი, 2006, ბევერლი-ჰილზი) — ამერიკელი თეატრის, ტელევიზიისა და კინოს მსახიობი. მისი კარიერა გრძელდებოდა 50 წელზე მეტ ხანს. მიღებული აქვს ორი ოსკარი.
ფილმოგრაფია
რესურსები ინტერნეტში
ამერიკელი მსახიობები
ოსკარის მფლობელი კინომსახიობები
დაბადებული 18 აგვისტო
დაბადებული 1920
გარდაცვლილი 14 იანვარი
გარდაცვლილი 2006
XX საუკუნის ამერიკელი ქალი მსახიობები
Camponotus ater

Camponotus ater — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
Melik Raisian

Melik Raisian (born April 11, 1961, in Akhalkalaki) is a Georgian economist and politician.
He graduated from the Department of Financial Accounting of the Yerevan Institute of Public Economy. In 1995–1999, he was a member of the Parliament of the 4th convocation of Georgia (majority), from the "Union of Georgian Citizens" electoral block. From 1999 to 2004 he was a member of the Parliament of the 5th convocation of Georgia (Akhalkalaki majority), from the same electoral block. In 2004–2008 – a member of the Parliament of the 6th convocation of Georgia with a party list, from the "National Movement – Democrats" electoral bloc.
In the 2020 Georgian parliamentary election, the "United National Movement" and the united opposition presented "Strength in unity" as the candidate for the majority in the Akhalkalaki-Ninotsminda electoral district. He received 4.04% (1,251) of the vote and finished fifth.
References
1961 births
Members of the Parliament of Georgia
Living people